เรื่องร้องเรียน: มีงานก่อสร้างและเปิดเพลงเสียงดังรบกวนก่อเหตุรำคาญในที่สาธารณะ
การดำเนินการของเจ้าหน้าที่: เมื่อวันที่ 27 เมษายน 2566 เจ้าหน้าที่ตรวจ ประกอบด้วยนางทิพวรรณ  เอกฐิน ตำแหน่งนักวิชาการสุขาภิบาลชำนาญการ นางสาวรัศมีดาว  ศรีหงส์ ตำแหน่งนักวิชาการสุขาภิบาลชำนาญการ และนางสาวมณีนุช บุญนาค ตำแหน่งเจ้าพนักงานสาธารณสุขชำนาญงาน ได้ลงพื้นที่บริเวณซอยแก้วเงินทอง 36 พบว่าสถานที่ดังกล่าวกำลังก่อสร้างอาคารบ้านพักอาศัย 2 ชั้น ขณะตรวจสอบพบผู้รับเหมาก่อสร้าง และคนงานจำนวน 4 คน กำลังดำเนินการก่อสร้างอาคาร พบมีลำโพงขยายเสียงที่ใช้ในการเปิดเพลงเพื่อผ่อนคลายระหว่างการปฏิบัติงาน มีการปฏิบัติระหว่างเวลา   0 8.00 - 17.00 น. ประมาณการจากขนาดลำโพงที่ตั้งไว้ หากเปิดเพลงหรือใช้เครื่องขยายเสียงข้างต้น จะทำให้เกิดเสียงรบกวนผู้อยู่อาศัยใกล้เคียงจริง จึงได้แนะนำให้คนงานที่ปฏิบัติงานห้ามใช้เครื่องขยายเสียงในพื้นที่ดังกล่าว   ในวันที่ 28 เมษายน 2566 เจ้าหน้าที่ตรวจสอบแขวงบางระมาด(ฝั่งตะวันออก ถ.ราชพฤกษ์) พร้อมด้วยนางทิพวรรณ  เอกฐิน ตำแหน่งนักวิชาการสุขาภิบาลชำนาญการ ได้ลงพื้นที่เพื่อตรวจติดตามการใช้เครื่องขยายเสียงในซอยแก้วเงินทอง36 แขวงบางระมาด พบว่าไม่มีการใช้เครื่องขยายเสียงข้างต้น  ข้อพิจารณาเสนอแนะ เห็นควรยุติเรื่องร้องเรียนนี้  จึงเรียนมาเพื่อโปรดพิจารณา  นางสาวธนภร  อนุญาหงษ์  นักวิชาการสุขาภิบาลชำนาญการ เจ้าหน้าที่ตรวจสอบแขวงบางระมาด
ความเห็นของผู้แจ้ง: ขอบคุณมากๆครับ ที่ลงไปตรวจสอบให้  ทำให้ช่วงหลังเสียงเงียบไปเยอะมาก เป็นกำลังใจให้เจ้าหน้าที่ทุกๆคนนะครับ 🙏😇
พื้นที่: แขวงบางระมาด เขตตลิ่งชัน กรุงเทพมหานคร